als_Latn dik_Latn sag_Latn
Vllasi: Jahjaga në Beograd vetëm me ftesë të Nikoliçit
Analisti për çështje politike, Azem Vllasi ka thënë se presidentja e Kosovës mund të shkoj në Beograd vetëm me ftesë zyrtare të kryetarit të Serbisë, Tomisllav Nikoliç.
“Jahjaga mund të shkojë në Beograd vetëm me këtë lloj ftese dhe me kusht që kryetari serb do t’i komunikonte kryetarës tonë vendiminin e Serbisë për njohjen e Kosovës”, ka thënë Vllasi.
Ai ka përjashtuar çdo mundësi tjetër që kryetarja të shkojë në cilësinë e shtetit në Beograd.
“Si shefe e shtetit në asnjë variant ajo nuk duhet të shkoj në Beograd pos me ftesën që e thash më lartë. As si mysafire e assesi nuk duhet të shkoj ajo në Beograd. Kjo është kryetare e shtetit dhe vetëm me këtë lloj ftese duhet të shkoj”, ka thënë Vllasi.
Ndryshe, presidentja Atifete Jahjaga është ftuar për të marrë pjesë në Beograd nga Komisioni Trelateral i Komisionit Europian në cilësinë e Presidentes së Republikës së Kosovës.
Kjo ftesë është e nënshkruar nga Kryetarit të Komisionit për marrëdhënie Trilaterale të Eurpoës, Jean Claude Trichet dhe Jovan Kovacic, Kryetar i Grupit të Komisionit Trilateral të Serbisë.
als_Latn als_Latn als_Latn als_Latn als_Latn als_Latn als_Latn